په پاکستان کې د بشري حقونو لپاره د کارکونکي خپلواک سازمان – هیومېن رایټس واچ اف پاکستان – مخکښ حبیب طاهر ایډوکیټ د اپریل په ۲۶ مه مشال راډیو ته وویل، پاکستان باید د دې لپاره قانون جوړ کړي چې د خلکو په لادرکه کولو کې لاس لرونکو ته سزا ورکړل شي۔ " موږ دا نه وایو چې د ریاست ضد خلک دې وبخښل شي بلکې موږ وایو چې په دې اړه وار له مخه قوانین موجود دي او په کار ده چې داسې خلک عدالت ته وړاندې کړل شي او له هغو قوانینو سره سم دې ورباندې مقدمې وچلول شي، خو دلته د پوځي عدالتونو په څېر یو مساوي نظام روان دی۔"

دا په داسې حال کې ده چې د پاکستان د قانون وفاقي وزیر اعظم نذیر تارړ د اپرېل پر ۲۳مه په اسلام اباد کې خبري غونډې ته وویل په زوره د ورک کړل شويو کسانو مسله "ډېره پيچلې" ده او په يوه ورځ نه شي هوارېدای۔

نوموړي وویل، په دې مسله کې د ریاستي ادارو د لاس لرلو دعوه په کلکه نه شي ردېدلای، خو د ده په وینا، په دې اړه يې شواهد نه دي تر لاسه کړي